SET ปิดเช้าลบ 0.43 จุด เซ่น “เซลออนแฟคท์” กลุ่มแบงก์-ขายลดเสี่ยงหยุดยาว
SET ปิดเช้าลบ 0.43 จุด รับแรงขาย sell on fact กลุ่มแบงก์หลังทยอยประกาศงบ และขายลดความเสี่ยงก่อนเข้าวันหยุดยาว ช่วงบ่ายให้แนวต้าน 1,595-1,600 จุด แนวรับ 1,575-1,580 จุด
SET ปิดเช้าลบ 0.43 จุด รับแรงขาย sell on fact กลุ่มแบงก์หลังทยอยประกาศงบ และขายลดความเสี่ยงก่อนเข้าวันหยุดยาว ช่วงบ่ายให้แนวต้าน 1,595-1,600 จุด แนวรับ 1,575-1,580 จุด
21 ต.ค. 2565

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยช่วงเช้าแกว่งตัวผันผวน ช่วงต้นปรับขึ้นไปเคลื่อนไหวในแดนบวก แต่เริ่มลดช่วงบวกลงและมีการพลิกมาแกว่งในแดนลบในช่วงท้ายตลาด จาก sell on fact กลุ่มแบงก์หลังจากทยอยประกาศผลการดำเนินงานออกมาแล้ว แต่อาจจะมีสลับเข้าไปเก็งกำไรในหุ้นกลุ่มอื่นที่จะเริ่มทยอยประกาศผลการดำเนินงานตามออกมา
ด้านตลาดหุ้นอื่นในภูมิภาคเอเชียวันนี้ส่วนใหญ่เคลื่อนไหวในแดนลบ โดยยังไร้ปัจจัยใหม่ ขณะที่ตลาดหุ้นไทยวันนี้อาจจะมีแรงขายออกมาลดความเสี่ยงก่อนเข้าสู่ช่วงวันหยุดต่อเนื่องอีกครั้ง อีกทั้งดัชนียังไม่สามารถปรับขึ้นไปทดสอบแนวต้านสำคัญที่ 1,600 จุดได้ จึงมีแรงขายออกมาด้วย
สำหรับแนวโน้มตลาดหุ้นไทยในช่วงบ่ายคาดจะแกว่งตัวไซด์เวย์อิงแดนลบ มองว่าจะยังมีแรงขายทำกำไรออกมา รวมถึงแรงขายลดความเสี่ยงก่อนเข้าวันหยุดยาว โดยให้แนวต้าน 1,595-1,600 จุด แนวรับ 1,575-1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PCC มูลค่าการซื้อขาย 1,792.25 ล้านบาท ปิดที่ 4.00 บาท ราคาไม่เปลี่ยนแปลง
KBANK มูลค่าการซื้อขาย 1,732.26 ล้านบาท ปิดที่ 146.00 บาท ลดลง 2.50 บาท
BBL มูลค่าการซื้อขาย 1,702.91 ล้านบาท ปิดที่ 141.00 บาท ลดลง 2.00 บาท
ADVANC มูลค่าการซื้อขาย 1,693.14 ล้านบาท ปิดที่ 187.00 บาท ลดลง 2.00 บาท
DELTA มูลค่าการซื้อขาย 1,244.55 ล้านบาท ปิดที่ 632.00 บาท เพิ่มขึ้น 20.00 บาท